
CAP. II 

Istoria LîtnrgMeî creştine 

■' '■ A ■•■ 
LITURGHIA CREŞTINA ÎN PRIMELE TREI VEACURI 

1. Liturghia în epoca' Sfinţilor Apostoli 

Precum reiese din cele spuse pînă acum, cea diritîi Liturghie a fost 
săvîrşită de Mîntuitonil însuşi, Ia Cina cea de taină, cînd, în cadrul 
ritualului unei mese pascale iudaice, El ă înfiinţat Sfînta Euharistie, 
temelia şi sîmburele cultului Legii celei Noi, cultul creştin 1 . Ceea ce 
a făcut El atunci constituie elementul esenţial şi sîmburele originar din 
care s-a dezvoltat treptat toată rînduiala de mai tîrziu a Sfintei Liturghii» 

Precum am spus, Mîntuitorul a lăsat Sfinţilor Săi Apostoli porunca 
de a face şi ei ceea ce făcuse El la Cină : «Aceasta faceţi întru pome- 
nirea Mea» (Le. XXII, 19 şi 1 Cor. XL, 24). Conformîndu-se acestei 
porunci, Apostolii şi mai apoi ucenicii lor înnoiau în fiecare duminică 
jertfa Mîntuitorului întru continua aducere aminte de El. Pentru aceas- 
ta, ei imitau pe Mîntuitorul însuşi, Care la Cină, înainte de a frînge 
pîinea şi a o împărţi ucenicilor, a birtecuvîntat, iar cînd le-a întins 
paharul, a mulţumit {vez^ Ml XXVI, 26— 27 ;', 'Mc. XIV, 22— 23 ; Le. 
XXII, 17 — 18 ,• 1 Cor. XI, 23 ş.u.). Cînd se adunau deci pentru rugă- 
ciune, Sfinţii Apostoli mulţumeau şi apoi se rugau îndelung ca Dom- 
nul să prefacă pîinea şi vinul de pe masa lor în însuşi Sfîntul Său 
Trup şi Sânge, cu care apoi se împărtăşeau. Ritualul, acesta sumar, 
imitat după modelul Cinei, Constituie nucl eul esenţial al 'S fintei Litur - 
ghii în toate_ rit urile liturg ice creştin e sau sîmbur ele ori ginar care a 
rămas constant în toate Liturghiile şL din care a crescut şi s-a dezvol- 
tat cu timpul rînduiala de azi a Liturghiei creştine. 

Pe baza diferitelor menţiuni şi aluzii incidentale din scrierile Nou- 
lui Testament, referitoare la săvîrşirea Sfintei Euharistii şi mai ales 
din instrucţiunile date de Sfîntul Apostol Pavel corintehilor cu pri- 
vire la aceasta (1 Cor. XI, 23 — 26), se poate presupune că ritualul eu- 
haristie consta în următoarele }r^se aducea pîine şi vin, iar liturghisi- 

1. Comp. şi Simeon al Tesalonicului, Despre dumnezeieştile tmne, cap. 44, trad. 
rom. cit., p. 64. 

torul făc ea rugăciuni de laudă si mulţumire (comp.(I_Cor. XIV, 16) 
apoi; amintind de patimile ! şt moar tea lui Hristos, pr onuotă~cSvînteîe' 
rostite de Mîntuitorul însuşi la Cină şi binecuvînta pîinea şi vinu l, 
după care urma frîngerea plinii şi împărtăşirea. Se făceau şi rugăciuni 
pentru diferite categorii de credincioşii (I Tim. II, 1) ; la rugăciunile 
de laudă şi mulţumire, poporul se asocia răspunzînd la sfîrşit cu ve- 
chiul termen ebraic Amin (I Cor. XI, 16). 

La aceste elemente principale ale rînduielii Liturghiei . din această 
primă perioadă a istoriei Bisericii creştine, se vor : fi adăugat şi altele, 
secundare, amintite sporadic şi incidental în unele din cărţile sfinte 
ale Noului Testament, singurele, noastre Jzvoare de informaţie asupra 
cultului creştin din acea epocă. 

Astfel, nu e tocmai sigur* dacă «Sărutarea păcii», de care se vor- 
beşte în unele locuri din Noul Testament (I Tes. V, 26 ; Rom. XVI, 16 ; 
PCor. XVÎ, 20 şi FPtr. V, 14)V se vă fi practicat încă de pe ătuncîTn 
adunările liturgice,- tot a$a de pufîn sigură este şi întrebuinţarea în 
cult a unei ţnărţUrisM publice de credinţă , la care face aluzie Sfîntul 
Apostol Pavel jî Tim. VI; 1^. ! ~~ 

Tot în'fegătură cur Euharistia ' aveau loc 'şi harismele, adică acea 
revărsare abundentă de diverge şi multiple daruri spirituale, caracte- 
ristică ■' Bisericii primare '•(revelaţii, proorociri, glosolalii, exorcisme, 
tălmăciri şi darul' facerii de minuni, vezi I Cor. XIV); ele au dispărut 
în chip 'firesc, atunci cînd ardoarea iniţială a' creştinismului s-a atenuat 
şi cînd entuziasmul spontan, specific* prunciei tuturor religiilor, a făcut 
ioc unor regali şi orînduiri mstituţionaie. 

în afară xl€ ritualul euharistie ! propriu-zis, în cadrul adunărilor de 

cult, din această epoca intrau şi următoarele elemente componente, 

care se pot^ deduce din aluziile .indirecte _ale cărţilor Noului Testa- 
ment : 

.. ;§) L ,. e Ş?W% din epistolele, Sfinţilor Apostoli, alături de cele din 
cftrţile ş^ir^te ale Vechiului Testament,- qare făceau- parte , din ritualul 
Sinagogii (vezi, Fapte? ; XIII, 15 ; I Tes. V, 27 ; Col. IV, 16) , 

b) Predica, sub forma ei cea mai simplă şi mai familiară, de omilie, 
adică explicaţii asupra textelor citite (vezi Fapte XX, 7, 11, unde se 
întrebuinţează chiar termenul de opiXeoo; I Tim. IV, 13; I Cor. XVI, 26) ; 

c) Cintările religioase (psalmi, imne şi cîntări duhovniceşti : I Cor., 
XVI, 26; Efes. V,,19; Col. III, 16); între acestea vor fi fost, probabil, 
imnele din cărţile Noului Testament : al preotului Zaharia, tatăl Sfîn- 
tului Ioan Botezătorul (Le. I, 68—79), al dreptului Simeon (Le. II, 29—32) 
şi al Sfintei Fecioare (Le. I, 46—54), precum şi unele fragmente de 
proză ritmată, citate în scrierile Sfîntului Apostol Pavel i(Rom. XII, 

11—12; Efes. V, 14 2 ; I Tim. III, 16 s ; II Tim. II, 11^—13), care sînt pri- 
vite de unii liturgişti ca rudimente ale, primelor imne specifice creştine,; 

d) Rugăciunea, care forma preocuparea de căpetenie a celor din 1 - 
tîi creştini (Fapte II, 42), cu invocarea frecventă a numelui lui Iisus sau 
cu refrenul : «Prin Domnul nostru Iisus Hristos» (Rom. V, 11, 21 ; IV, 
11 ş.a.) ; n 

e) Colectele pentru săraci (I Cor. XVI, i— 2), care erau obişnuite' 
şi în serviciul sinagogii, ca o aplicaţie^ practică a îndemnurilor mo- 
rale, la iubire şi întrajutorare, date în predici. 

2. Liturghie şi agapă '•• 

Tot cu Euharistia erau conexate în ^veacul apostolic şi meşele frd- 
ţeşti (de dragoste) sau agapele (aciuai) (vezi Iuda, 12), pe care unii le 
consideră — nu fără dreptate — ca o prelungire sau o supravieţuire 
a meşelor rituale iudaice de sîmbăta, păstrate în obişnuinţa primilor 
creştini, recrutaţi dintre evrei. Din indicaţiile date de Sfîntul Apostol, 
Pavel (I Cor. XI, 20—22), de Sfîntul Apostol Iuda (Episi lui Iuda, 12), 
precum şi de documentele din epoca post-apostolică (Pldpfria celor 12 
Apostoli, capitolele IX şi X; Epistola către Smimeni a Sfîntului Igna- 
ţiu al Antiohiei, cap. VIII), nu, reiese clar dacă agapa preceda sau urma 
cina euharistică. Cei, mai mulţi istorici şi Jiturgişti cred însă; că agapa 
preceda Euharistia, deoarece primii creştini căutau să imite întru totul 
pe Mîntuitorul, Care a înfiinţat Euharistia la sfîrşitul unei mese ritua- 
le iudaice (vezi în urmă); agapa reprezenta astfel Cina cea de taină 
şi de aceea ceremonialul ei imita. îndeaproape rînduiala meselor rituale 
iudaice. în unele scrieri vechi { ca de ex. Didahia' celor 12 Apostoli, 
capitolele IX — X) ni s-au păstrat chiar formule rituale debinecuvîntafe 
a pîinii şi a vinului, întrebuinţate la agape. '■' l 

In tot cazul, indiferent de ordinea dintre ele, Euharistie şi agapă 
au fiinţat de la început ca două lucrUrî distincte, care au coexistat 
pînă la începutul veacului al doilea. Intre ele mi există un raport 

2. «De aceea zice: 

Deşteaptă-te, cela ce dorini, , .,.-,-,,, 

Şi te scoală din morţi 

Şi te va lumina Hristos». " :> ' 

3. «Cu adevărat mare este taina dreptei credinţe (creştinătăţii): 
Dumnezeu S-a arătat în trup, 

S-a îndreptăţit în duh, 

A fost văzut de îngeri, 

A fost propoveduit între neamuri, 

A fost crezut în lume, 

S-a înălţat întru slavă». , "> 



ISTORIA LITURGHIEI CREŞTINE 

177 

genetic, cum pretind unii dintre _teologii_ protestanţi, după care la 
început nu au existat decîf agapele, iar Euharistia Var fi născut din 
agapă, ca un jrjt prescurtat al acesteia, pe la sfîrşitul secolului I, 
atunci cînd edictele prohibitorii ale împăratului Traian n-au mai per- 
mis_jjracticarea agapelor în întinderea şi cu ceremonialul de pînă atunci. 
"Agapa) care imiţaj[iţu^ «.servit astfel jcajjunte 

de trecere de ..la^iţjwluljudaicjâ .cel euharistie creştin"""" 

Ca şi harismele, specifice Bisericii primare, agapele se pretau 
foarte uşor la abuzuri şi excese (dezordine). Chiar în veacul aposto- 
lic, Sfîntul Apostol Pavel mustră abuzurile ce se făceau la aceste mese 
(cel puţin la Corint) şi porunceşte ca ele să aibă loc de aci înainte 
prin familii, iar nu în adunările de cult (vezi I Cor. XI, 21—22 şi 33—34). 
Aceasta dovedeşte că agapa n-a făcut niciodată parte esenţială 
din ritualul euharistie creştin şi că ea a trebuit să se despartă foarte 
de timpuriu de Euharistie. Fiind mai degrabă o formă sau expresie 
a vieţii de obşte (xotvama) caracteristică primei comunităţi creştine 
din Ierusalim (vezi Fapte II, 42, 46), agapa a şi dispărut, probabil, odată 
cu această formă de viaţă, pe cînd Euharistia, legată de rugăciune, 
adică fiind o formă de cult, a supravieţuit. Acolo unde ea s-a menţi- 
nut mai mult timp, agapa a fost despărţită de Euharistie şi a evoluat, 
luînd aspectul şi sensul unui ospăţ pentru săraci, cum se constată, de 
exemplu, din menţiunile de la Tertulian (Apologeticum, cap. 39), din 
Constituţiile apostolice (Cart. II, cap. 28), sau din lucrările Fericitului 
Augustin (Contra Faustum Manichaeum, XX, 20). In cele din urmă, 
ea se confundă cu pomenile sau ospeţele funerare, care au încă loc, in 
unele părţi ale Ortodoxiei, la înmormîntări şi la parastasele pentru 
morţi. Tot ca resturi din vechile mese frăţeşti din Biserica veche pot 
fi socotite şi mesele comune care au loc la noi în jurul bisericilor, la 
unele din marile praznice, mai ales la hramurile de biserici şi la Paşti 
(cînd mesele de praznic au fost înlocuite pe alocuri prin ofrandele 
care se aduc în biserici, se binecuvântează şi se împart celor prezenţi: 
pîine sau «pască», brînză sau peşte, carne de miel şi vin). 

3. Liturghia creştină în veacul al doilea 

Izvorul cel mai important pentru reconstituirea rînduielii generale 
a Liturghiei din secolul II e Apologia I a Sfîntului Iustin Martirul, scrisă 
pe la anul 150, şi îndeosebi capitolele 65 — 67, unde autorul descrie şi 
explică pe scurt rînduiala Liturghiei din vremea sa, cu scopul de a 
apăra pe creştini de calomniile care circulau pe seama lor, în legătură 

12 — Liturgica specială 

cu adunările lor de cult. Aceste capitole alcătuiesc cea mai amănun- 
ţită expunere a Liturghiei creştine din primele trei secole, deşi nu e 
vorba de o descriere dezvoltată şi completă (cu formule de rugăciune, 
ca în Liturghier), ci de o simplă schemă a rînduielii generale a Litur- 
ghiei, indicînd pe scurt momentele sau părţile ei principale, în ordi- 
nea lor de desfăşurare ;. cap. 65 descrie o liturghie baptismală, cap. 66 
dă o explicare dogmatică a ritului euharistie, iar cap. 67 descrie o 
liturghie duminicală obişnuită 4 . 

Liturghia . catehumenilor (cap. 67) consta din următoarele: 

a) Citiri din «memoriile Apostolilor sau din scrierile profeţilor», 
adică din Sfînta Scriptură a Noului şi a Vechiului Testament, atît cît 
îngăduia timpul ; 

b) Predica sau omilia proestosului liturghisitor (cu caracter exe- 
getico-moral : sfat şi îndemn). 

La acestea se va fi adăugat, desigur, cîntarea religioasă (psalmii), 
de care însă Sfîntul Iustin nu pomeneşte. 

Liturghia euharistică se săvîrşea stînd toţi în picioare (cap. LXVII, 5 ; 
deci la Liturghia catehumenilor se putea sta şi jos) şi se compunea 
din următoarele : 

a) O rugăciune generală, făcută de toţi credincioşii (cap. LXV, 1 şi 
LXVII, 5), probabil ectenia mare de mai tîrziu ; 

b) Sărutarea frăţească (a păcii), pentru prima oară menţionată 
clar ca act liturgic (cap. LXV, 2) ,- 

c) Se aduc proestosului pîine şi vin amestecat cu apă (cap. LXV, 3) ; 
ecea dintîi mărturie documentară despre întrebuinţarea apei la Sfinta 
Euharistie ; 

d) Proestosul înalţă asupra lor rugăciuni şi mulţumiri (euZa't xai 
suXapiattai), atît cît poate (cap. LXVII, 5), iar poporul se asociază răs- 
punzînd la sfîrşit : «Amin». în cursul rugăciunii se face amintirea Pati- 
milor Domnului, rostimdu-se şi cuvintele Mîntuitorului de la Cina cea 
de taină (Apo7. I, cap. LXVI, 2 — 3 şi Dialogul cu Iudeul Triton XLI, 
CXVII) ; 

e) Urma împărtăşirea : diaconii dădeau celor de faţă şi tot ei du- 
ceau Sfînta Euharistie şi celor absenţi (cap. LXV, 5 şi LXVII, 5). 



4. Text în P.G., t. VI, col. 428 — 432. Textul grecesc al capitolelor de interes 
liturgic (61, 65—67), cu trad. lat. şi adnotări, în MELV, p. 13—21. 

4. Liturghia în veacul al treilea 
(Liturghia descrisă în «Rînduielile bisericeşti») 

O descriere completă a Liturghiei, în felul celei din prima Apolo- 
gie a Sfîntului Iustin, nu întîlnim în scrierile din secolul III. Cauza? 
Fie rigoarea disciplinei arcane, care interzicea expunerea misterelor 
creştine sub ochii celor neiniţiaţi, fie lipsa prilejurilor de a se pune 
în discuţie cultul creştin, fie că Liturghia era pentru creştini un lucru 
prea familiar şi cunoscut, ca să facă obiectul unor expuneri sau tra- 
tate speciale. De aceea, în scrierile Părinţilor bisericeşti din secolul III 
(Clement al Alexandriei, Origen şi Dionisie al Alexandriei pentru 
Egipt, Tertulian şi Ciprian pentru Africa, Firmilian al Cezareii Capa- 
dociei pentru Asia Mică ş.a.), nu aflăm decît menţiuni sau aluzii izolate 
şi incidentale sau indirecte despre starea Liturghiei din vremea lor. 

Izvoare preţioase pentru starea Liturghiei din primele trei secole 
sînt scrierile pseudoepigrafe din grupa cunoscută sub denumirea co- 
lectivă de «Rlnduieli bisericeşti» (Kirchenordnungen, Ordonnances 
ecclesiastiques), dintre care cele mai importante sînt următoarele trei : 

a) Rînduiala bisericească egipteană 5 ; 

b) Constituţiile apostolice (Aşezămintele Sfinţilor Apostoli) 6 ; 

c) Testamentum Domini 7 . 

Cea dintîi provine din secolul al III-lea, iar celelalte două, în 
forma lor actuală, provin din secolele IV — V, dar ele conţin şi folo- 
sesc sau transmit de fapt materiale mai vechi, din secolul III sau 
chiar şi de mai înainte. Ele sînt cele dintîi documente care ne trans- 
mit adevărate formulare liturgice, adică descrieri ale rînduielii litur- 
gice în desfăşurarea ei normală, cu textul rugăciunilor şi al diferitelor 
formule, ca în Liturghierul de azi. Aceste reguli şi formule sînt puse, 
printr-o ficţiune literară, chiar în gura Mîntuitorului sau a unora din- 
tre Sfinţii Apostoli, care le dictează lui Clement Romanul sau lui Ipo- 

'5. Text la H. Achelis, Die ăltesten Quellen des orientalischen Kirchenrechts, I, 
Leiipzig, 1891 şi la F. X. Funk, Didascalia et Constitutiones Apostolorum, II, Pader- 
born, 1906, p. 97—119. 

6. Text în P.G., t. I, col. 555 ş.u. şi la P. A. Lagarde, Constitutiones Aposto- 
lorum, Liipsca-Londia, 1862. Textul grecesc al capitolelor de interes liturgic, în 
MBLV, p. 179—233. Trad. rom. în SPA, voi. II. 

7. Text siriac cu trad. lat., editat de patriarhul sirian unit Ign. Efrem Rahmani, 
Testamentum Domini noştri Jesu Christi, Moguntiae, 1899 (reimiprimat la Hildesheim 
1969). Trad. latină a textelor de interes liturgic, în MELV, p. 235—273. O succintă 
expunere a rîndiuielii din acest document (cart. I, cap. 23), precedată de o prezentare 
a documentului, pe bază de studii mai vechi, la Prof. Prot. L. Voronov, în «Bogos- 
lovskie Trudî», voi. VI (Moscova, 1971), p. 207—219. 

lit (t 235). Se socoteşte, în general, că mai toate rînduielile biseri- 
ceşti enumerate mai sus derivă din lucrarea lui Ipolit cu titlul «Tradi- 
ţia apostolică» ('AitooxoXix^ itapâBootî), care era socotită pierdută, dar 
care s-ar regăsi în traducerea (prelucrarea) egipteană cunoscută azi 
sub denumirea de Rînduiala bisericească egipteană 8 . 

Cea mai importantă dintre rînduielile bisericeşti este colecţia cu 
titlul Constituţiile sau Aşezămintele Sfinţilor Apostoli (Aiaxafal x&v oqtMv 
'AicooxâXuv), opera unui compilator necunoscut, de origine probabil 
siriană, din a doua jumătate a secolului IV. E împărţită în 8 cărţi. 

Material de interes liturgic — privitor la locaşul bisericesc, la rîn- 
duielile de cult şi la funcţiile liturgice ale membrilor ierarhiei bise- 
riceşti — cuprind cărţile : x a doua (cap. 57 — 59), a şaptea (cap. 33 — 49) 
şi a opta (cap. 4 — 42). Cea mai importantă este^cartea a opta (cap. 5 — 15),> 
în care găsim cel dintîi formular de Liturghie cunoscut pînă acum. Este 
vorba de o Liturghie de tip sirian (antiohian), săvîrşită cu prilejul hiro- 
toniei unui episcop. Această Liturghie este denumită de obicei Liturghia 
Clementină, deoarece în cart. VI, cap. 18, se spune că Constituţiile sînt 
date de Sfinţii Apostoli, prin Clement, episcopul Romei, care le-ar fi 
consemnat în scris. 

în ambele rînduieli (cartea" a doua şi cartea a opta), se disting 
clar cele două părţi : Liturghia catehumenilor şi Liturghia credincio- 
şilor. 

Iată rînduiala Liturghiei Clementine descrisă în cartea a opta, cu 
menţiunea deosebirilor faţă de rînduiala din cartea a doua : 

Liturghia catehumenilor (cap. 6 — 10) începe cu 4 sau 5 lecturi 
biblice, dintre care primele două din Vechiul Testament (Lege şi Pro- 
feţi), iar celelalte din Noul Testament (Epistolele sau Faptele Sfinţilor 
Apostoli şi Evanghelii). Primele trei lecturi erau făcute de anagnosl 
(citeţ), iar a patra (Evanghelia) de diacon sau preot. între lecturile 
din Vechiul Testament şi cele din Noul Testament se cîntau psalmi 
responsoriali, de către cîntăreţi şi popor. îndată după citirea Evan- 
gheliei urma omilia sau predica (atît datarea psalmilor cît şi omilia 
sînt menţionate numai în cartea a doua). 

Urma o serie de patru ectenii, rostite de diacon, dintre care prima 
pentru catehumeni, a doua pentru energumeni, a treia pentru candi- 



8. Ed. mai nouă : Hippolyte de Rome, La tradition aposlolique, texte latin, 
introd. et notes, par B. Botte, Paris 1946 (SC, 11 bis); Vezi şi B. Botte, La Tradition 
Apostolique de Saint Hippolyte. Essai de reconstitution, Munster-Westfalen, 1963 
(LiturgiewisseniSchaftliche Quellen und Forsohungen, Heft 39). 

daţii la botez (competentes sau lotizomeni) şi a patra pentru penitenţi. 
Fiecare ectenie era urmată de cîte o rugăciune rostită de episcop pen- 
tru fiecare din cele patru categorii de participanţi la sfînta slujbă, care 
stăteau în timpul acesta cu capul plecat ; apoi ieşeau succesiv din 
biserică, pe măsură ce erau binecuvântaţi de episcop, trecînd pe sub 
mîna lui. 

După ieşirea penitenţilor, toţi cei rămaşi se sculau în picioare şi 
începea Liturghia credincioşilor (cap. XI ş.u.), cu o nouă ectenie (ecte- 
nia mare) şi o rugăciune a episcopului pentru credincioşi, după care 
urma sărutarea păcii şi spălarea mîinilor liturghisitorilor. Se luau mă- 
suri pentru asigurarea ordinei şi a liniştii în biserică. Diaconii adu- 
ceau apoi episcopului, la Sfînta JMasă, pîinea şi vinul alese pentru 
Sfînta Jertfă, iar episcopul rostea asupra lor o lungă rugăciune euha- 
ristică, asemănătoare mai ales cu anaforaua din Liturghia ortodoxă a 
Sfîntului Vasile. Urma o nouă ectenie, o rugăciune citită de episcop 
ca pregătire pentru împărtăşire şi se făcea împărtăşirea, în timpul că- 
reia se citea psalmul XXXIII. Se rostea o nouă ectenie şi o rugăciune 
de mulţumire după împărtăşire, apoi se făcea concedierea credincio- 
şilor, cu formula : Ieşiţi în pace, rostită de diacon. 

Rînduieli ale Liturghiei, asemănătoare cu cea din Constituţiile 
apostolice, găsim descrise şi în celelalte două documente literare din 
această categorie, adică în Testamentum Domini şi în Rînduiala bise- 
ricească egipteană (Tradiţia apostolică a lui Ipolit). 

5. Uniformitatea liturgică în primele trei secole 

Cu toate că scrierile din grupa «Rînduielilor liturgice» provin din 
regiuni diferite ale creştinătăţii (Siria, Egipt şi Roma), totuşi textele 
(formulele) şi regulile liturgice din ele se aseamănă între ele, uneori 
pînă la identitate verbală, ceea ce indică pentru toate o sursă comună, 
care poate fi lucrarea Tradiţia apostolică a_ lui Ipolit. Toate descriu 
deci starea Liturghiei de la începutul secolului III, adică tipul primitiv 
al Liturghiei din diferitele regiuni ale Bisericii. Consonanţa generală a 
rînduielii din aceste documente, care merge uneori pînă la cele mai 
mici amănunte, este o dovadă în sprijinul uniformităţii liturgice care 
a domnit în Biserica primelor trei veacuri. 

B. 

LITURGHIA CREŞTINA DIN SECOLUL IV ÎNAINTE. 
RITURILE LITURGICE ŞI LITURGHIILE CREŞTINE DE AZI 

1. Originea şi formarea riturilor liturgice 

Precum am văzut, unitatea fondului sau rînduiala generală a Litur- 
ghiei a fost respectată pretutindeni în Biserica primelor trei veacuri, 
ceea ce s-a văzut din uniformitatea liturgică pe care am constatat-o 
în tot cursul acestei epoci. Cu alte cuvinte, Liturghia primelor trei 
veacuri se înfăţişează «ca un tip uniform, dar încă fluid şi susceptibil 
de modificări de amănunt» * ; el are la bază rînduiala Liturghiei Bise- 
ricii primare din Ierusalim, oficiată de Sfinţii Apostoli, înainte de dis- 
persarea lor pentru misiune, Liturghie pusă mai tîrziu pe seama Sfîn- 
tului Iacob, fratele Domnului. 

Dar atît Sfinţii Apostoli înşişi cît şi ucenicii şi urmaşii lor la con- 
ducerea Bisericilor au adăugat contribuţia lor personală la ritul pri- 
mitiv uniform, adaptînd rînduiala Liturghiei la nevoile şi cerinţele lo- 
cale, la caracterul etnic al credincioşilor respectivi, sau la diferitele 
practici şi datini care constituiau specificul vieţii lor religioase. 

Diversificarea tipurilor locale (regionale) de Liturghii, a început 
pjrin multiplicitatea şi diversitatea textelor anaioralei, adică ale rugă- 
ciunii Sfintei Jertfe, care constituia partea principală din formularul 
sau textul verbal al Liturghiei Euharistice. La început, fiecare ierarh 
avea dreptul să improvizeze această rugăciune, dîndu-i o redactare 
personală, brodată pe canavaua aceloraşi idei sau sentimente, cunos- 
cute şi respectate de toţi liturghisitorii x bis . Se păstrează mai ales în 
bisericile răsăritene necalcedoniene (îndeosebi la sirienii iacobiţi), o 
mulţime de astfel de anaforale, care, pentru a li se da o mai mare 
autoritate, sînt atribuite, de obicei, unuia sau altuia dintre Sfinţii 
Apostoli sau dintre marii» ierarhi şi teologi, deşi nu toate provin de 
la aceştia. Unele dintre acestea, distingîndu-se prin adîncimea ideilor 
lor teologice ori prin frumuseţea expresiei literare, au fost întrebuinr 
ţaţe mai mult decît altele, devenind uzuale în anumite Biserici locale 
şi dînd numele autorilor lor Liturghiei întregi în care erau folosite, 
deşi, precum vom vedea, Liturghiile nu reprezintă niciodată, în între- 
gimea lor, opera unei singure persoane, ci sînt totdeauna rezultatul 



1. Adr. Fortescue, La Messe, ed. cit., p. 70. 

1 bis. L. Bouyer, L'improvisation litmgique dans l'Eglise ancienne, în rev. MD, 
nr. 111 (1972), p. 7— 19. 2"' 

ş' 

unei evoluţii progresive şi îndelungate 2 ; ele sînt o operă colectivă, a 
Bisericii întregi, formată din clerici şi credincioşi, operă la care ele- 
mentul monahal va avea, ca şi în evoluţia Laudelor bisericeşti, rolul 
cel mai important. 

Alte anaforale au rămas numai ca piese de schimb, care se între- 
buinţează, în unele dintre Bisericile necalcedoniene, în cadrul litur- 
ghiei comune (uzuale) numai la anumite zile liturgice din cursul anu- 
lui, înlocuind anaforaua principală a Liturghiei respective. Un element 
principal, care a introdus de la început o variaţie în textul şi structura 
feluritelor anaforale, a fost sinodul diferit cum au fost aşezate J/j^ceJe 
sau rugăciunile de mijlocire generală pentru vii şi morţi 3 ; în unele 
anaforale acestea au fost plasate înainte de sfinţirea Darurilor (anafo- 
rale de tip alexandrin), în altele au fost puse după sfinţirea Darurilor 
(anaforale de tip antiohian), iar în altele rugăciunile acestea se află 
risipite în tot cursul anaforalei (anaforalele riturilor apusene). 

Dar elementele care reprezentau contribuţia personală a marilor 
liturghisitori şi ierarhi, măruntele adaptări locale, precum şi micile 
modificări provenite din dezvoltarea sau accentuarea unui amănunt 
într-o regiune, a altuia în altă regiune ş.a.m.d., s-au exercitat nu numai 
în textul anaforalelor, ci şi asupra celorlalte rugăciuni şi rituri care 
s-au adăugat, cu timpul, atît înainte cît şi după anaforâ. Ele au dus 
treptei la inevitabile variante sau diferenţe liturgice, dintre care unele 
se pot constata încă din secolul aî IÎI-iea, prin compararea între ele 
a textelor liturgice din diferitele documente provenite din acea epocă 
şi enumerate mai înainte. 

Aceste diferenţe sînt la început mici şi neînsemnate*. Ele se reduc 
la ^yariaţiuni ji divergenţe verbale în textul rugăciunilor, la ordinea 
şi numărul lecturilor folosite, ori la textul şi numărul imnelor reli- 
gioase cîntate la slujba Liturghiei etc. 

Dar aceste mărunte deosebiri se accentuează, se dezvoltă şi se 
înmulţesc treptat. Astfel, ritul liturgic primitiv uniform, încă fluid şi 
inconsistent, pornit din Ierusalim şi răspîndit de Sfinţii Apostoli în 
diferitele Biserici locale create şi organizate de ei, s-a cristalizat cu 
timpul în diferite forme, îndeosebi de atunci cînd rugăciunile au în- 
cetat de a mai fi improvizate şi au început să fie aşternute în scris. 
«Puţin cîte puţin, simplele obiceiuri în materie de cult, de la început, 
au devenit rituri ; riturile s-au dezvoltat în ceremonii din ce în ce 
mai importante şi mai complicate ,• totodată s-a fixat tema rugăciunilor 
şi a formularelor ,• uzul indica slujitorilor ideile pe care trebuiau să 



2. Comp. Adr. Fortescue, op. cil., p. 140, nota 3. 

3. S. Salaville, Liturgies orientales. Notions g&nârales..., p. 15. 

le dezvolte şi ordinea în care trebuiau să le trateze. Mai tîrziu se făcu 
un ultim pas, adoptîndu-se formule fixe, care nu mai lăsară nimic pe 
seama arbitrariului individual sau a hazardului improvizaţiei» 4 . 

Dintre diferitele variante liturgice, derivate din ritul uniform pri- 
mitiv, s-au impus în uz îndeosebi cele din metropolele sau centrele 
cele mai importante din punct de vedere religios sau misionar şi poli- 
tic sau administrativ. Bisericile locale mai mici şi mai noi sau din 
localităţi mai puţin importante au luat ca model ori au adoptat rîn- 
rluiala şi formularul liturgic aflate în uz în oraşele de căpetenie ale 
imperiului roman, îndeosebi pe cele din oraşele de reşedinţă ale pa- 
triarhatelor (Ierusalim, Antiohia, Alexandria şi Roma, iar mai tîrziu 
Constantinopol). Acestea au înlăturat din uz pe cele periferice şi au 
rămas cu timpul singurele în circulaţie, fiind puse de obicei sub nu- 
mele şi autoritatea unora dintre marii teologi sau ierarhi şi Părinţi 
bisericeşti, care au păstorit în centrele respective ori au avut legături 
mai strînse cu ele. Astfel, odată cu înfiinţarea patriarhatelor în seco- 
lele IV şi V, se ivesc şi dif eritele forme sau tipuri localizate de Litur- 
ghii, corespunzătoare acestor patriarhate ,• cu un termen tehnic, aces- 
tea se numesc rituri liturgicesurse, adică rituri originare sau princi- 
pale, din care vor deriva cu timpul alte grupe (tipuri) de Liturghii, 
înainte de a se stabili o uniformitate absolută pe tot întinsul do- 
meniului de răspîndire a fiecăruia din aceste rituri-surse, rămăsese 
încă loc pentru oarecare diversitate pînă la un timpj adică se stabi- 
liseră unele diferenţe şi particularităţi : într-o parte s-au introdus 
schimbări în ritul existent, în altele s-au adăugat ceremonii noi ori 
s-au amplificat ceremonii deja existente ş.a.m.d. 

In felul acesta, fiecare dintre riturile originare, legate de patriar- 
hate, se va ramifica pe încetul în mai multe Liturghii derivate, aşa 
precum o limbă se ramifică în dialecte. în Răsărit, un eveniment de- 
terminant pentru formarea, fixarea şl consacrarea definitivă a Litur- 
ghiilor aflate astăzi în uz a fost fărîmiţarea unităţii celor două mari 
patriarhate răsăritene : al Antiohiei şi al Alexandriei, prin despărţirea 
Bisericilor necalcedoniene (monofizite şi nestoriene) de la periferia 
imperiului roman de răsărit şi transformarea lor în Biserici locale au- 
tonome şi independente de Constantinopol, în urma sinodului de la 
Calcedon (451). Secolul al V-lea constMuie deci o perioadă crucială 
pentru formarea riturilor liturgice răsăritene,- Bisericile necalcedo- 
niene, constituite pe criterii naţionale, se vor dezvolta de aci înainte 
nu numai independent de Constantinopol, dar şi separat una de alta, 

4. L. Duchesne, Originea du culte ch/etien, ed. V, Paris, 1925, p. 55—56. 

creîndu-şi fiecare propriul său rit liturgic. Concomitent, Apusul creş- 
tin se dezvoltă şi el, din punct de vedere liturgic, pe drumuri proprii, 
deosebite de cele ale Răsăritului creştin şi determinate de geniul 
(spiritul) specific al latinilor şi al popoarelor formate pe vechiul teri- 
toriu al imperiului roman de Apus şi creştinate sub tutela religioasă a 
Romei. , 

2. Clasificarea riturilor liturgice 

Clasificarea riturilor liturgice-surse şi a diferitelor tipuri sau grupe 
de Liturghii derivate din ele, nu este însă uniformă la toţi liturgiştii. 

Noi adoptăm, conform metodei celei mai mult acceptate, împăr- 
ţirea tuturor Liturghiilor creştine în patru grupuri sau familii, redu- 
cîndu-le la cele patru rituri — surse principale şi anume : ritul antio- 
hian (sirian), ritul alexandrin (egiptean), ritul galican şi ritul roman 5 . 

Vom vorbi, pe scurt, despre fiecare din aceste rituri în parte, sta- 
bilind, ,1a fiecare, originea şi caracterele distinctive (specifice), for- 
mele cele mai vechi (documentele) şi Liturghiile derivate din ele, în- 
trebuinţate astăzi în diferitele Biserici creştine. 

Toate Liturghiile existente azi în Bisericile răsăritene derivă din 
cele două Liturghii de origine apostolică : cea a Sfîntului Iacob şi cea 
a Sfîntului Marcu. Cea dinţii a dat naştere Liturghiilor din grupa ritu- 
lui liturgic antiohian (Liturghiile de tip sirian), iar cea de a doua a dat 
naştere Liturghiilor din grupa ritului liturgic alexandrin (Liturghiile de 
tip egiptean). 

3. Liturghia Sfîntului Iacob şi Liturghiile derivate din ea 
(Liturghiile ritului antiohian sau Liturghiile de tip sirian) 

Liturghia uzuală şi reprezentativă a vechiului patriarhat al Antio- 
hiei a fost Liturghia Sfîntului Iacob (cel Tînăr), fratele Domnului şi 
primul episcop al Ierusalimului. 

Alcătuită la Ierusalim, Liturghia Sfîntului Iacob a trecut la; Antio- 
hian unde a înlocuit Liturghia mai veche a acestui oraş, adică ritul 
antiohian pur, oglindit în Liturghia numită Clementină descrisă în 
cartea a opta a Constituţiilor apostolice, despre care am vorbit mai 
înainte. Plecînd de aici, ea a devenit apoi Liturghia întregului patriar- 
hat al Antiohiei, adică a întregii Sirii răsăritene. Rînduiala ei generală 
din epoca veche se poa4e reconstitui cu ajutorul datelor din unele 



5. Vezi, de ex., Pr. Prof. P. Vdntilescu, Curs de Istoria Liturghiei, p. 232. 

scrieri patristice şi documente din secolele IV — V, care descriu în- 
tîmplător momente din serviciul liturgic, sau explică rituri şi formule 
din Liturghia timpului şi locului respectiv. 

Astfel, cea mai dezvoltată descriere a Liturghiei complete este 
cea din cartea a VUI-a a Constituţiilor Apostolice, pe care am numit-o 
^Liturghia Clementină» (vezi în urmă) şi care este de fapt o variantă 
antiohiană a Liturghiei Sfîntului Iacob din sec. IV ; o altă variantă, 
tot siriană, o găsim descrisă în «Testamentum Domini» s . 

In Cateheza a V-a mystagogică, Sfîntul Chirii al Ierusalimului 
descrie şi explică Liturghia credincioşilor aşa cum se săvîrşea la Ie- 
rusalim pe la mijlocul secolului IV (circa 348) 7 . Acelaşi lucru face 
Teodor al Mopsuestiei (t c. 428) în Catehezele sale baptismale, expli- 
rînd Liturghia sirienilor răsăriteni 8 . Date întîmplătoare şi izolate asu- 
pra formei aceleiaşi Liturghii la Antiohia spre sfîrşitul secolului IV 
ne furnizează şi unele din Omiliile exegetice ale Sfîntului Ioan Gură 
de Aur, iar pentru Asia Mică din aceeaşi vreme, unele din canoanele 
sinodului local de la Laodiceea 9 . 

(Liturghia Sfîntului Iacobla fost cea mai răspîndită dintre Litur- 
ghiile vechi. în secolele IV şi V era folosită aproape în tot răsăritul 
(Siria, Palestina, Asia Mică) şi apoi în Grecia. La sfîrşitul secolului VII, 
părinţii sinodului quinisext (canonul 32) o pomenesc ca pe o liturghie 
normală a Răsăritului creştin, alături de cea a Sfîntului Vasile (vezi CBO, 
I, 2, p. 397). Din ea au derivat toate Liturghiile ulterioare folosite la siri- 
enii de vest şi de est. In Asia Mică şi Grecia ea a dat naştere Liturghii- 
lor mai noi, a Sfîntului Vasile şi cea a Sfîntului Ioan (Liturghiile bizan- 
tine), care i-au luat curînd locul. In Ierusalim era încă în întrebuinţare 



6. „Trad, latină în MELV, p_. 239—^59. 

7. Text grec. şi trad.' lat. MELV, p. 97—111. Text grec. şi trad. fr. : Cyrille de 
Jerusalem, Catecheses mYstagogiques. Imtrod., texte critique et notes de Aug. Pie- 
dagnel, trad. de P. Paris, Paris 1966 (SC 126), p. 146—175. Trad. rom. de Pr. D. Fe- 
ciorii : Sfîntul Chirii al Ierusalimului, Catehezele, partea II, Bucureşti, 1945 (Col. 
«Izv. Ort.»), p. 566—577. 

8. Trad. engl. la A. Mingana, VJoodbrooke Studies, voi. VI : Commentary oi 
Theodore oi Mopsuestia on the Lord's Prayer and on the Saciaments oi Baptism 
and the Eucharist, Caimbridge, 1933. Fragmente în trad. lat., ed. de A. Rucker, Ritus 
Baptismi et Missae quem descripsit Theodorus episcapus Mopsuestenus in sermo- 
nibus catecheticis..., Munster, 1933. .Trad. fr. : Theodore de Mopsueste, Les homelies 
£?.??# < ^igues, trad., introd., index par R. Ţqnnaâu .et" TL Devreesse, Qitâ del Vati- 
câho, 1949. («Studi e Testi», T45). Trad. rom. de I. v. Părâschiv (Georgescut în rev. 
G.B., 1972 (9—10), 1973—1974. 

9. Vezi reconstituirile acestei rînduieli, cu indicarea amănunţită a izvoarelor, 
la : EL, pp. XVII ş.u. ; J. M. Hanssens, Institutiones liturgicae de ritibus orientalibus, 
t. II, Rotnae, 1930, p. 436 ş.u. î F. Van De Paveid, Zur Geschichte der Messliturgie 
in Antiocheia und Kon&tantinopel gegen des vierten Jahrhunderts : Analyse der 
Quellen bei Johannes Chrysostomos, Roma, 1970 («Orient. Christ. Analecte», 187) j 
A. fîamman, La Messe, liturgies aneîennes et textes pairistiques, Paris, 1964 {Let- 
tres chr6tiennes, 9). 

în secolul IX, iar în restul Orientului ortodox (Siria apuseană şi răsări- 
teană) s-a menţinut pînă prin secolul XII, cînd a început a fi treptat în- 
locuită de Liturghiile bizantine. 

încă din secolul IV, Liturghia Sfîntului Iacob se oficia în două 
limbi : greceşte la oraşe, unde se vorbea această limbă, şi în siriacă, 
la sate. După despărţirea Bisericilor monofizite şi nestoriene (sec. V), 
redactarea greacă a rămas numai în întrebuinţarea ortodocşilor din 
vechile patriarhate, al Antiohiei şi al Ierusalimului (numiţi şi melchiţi), 
care au tradus-o şi în limba siriacă veche, întrebuinţînd-o pînă prin 
secolele XII — XIII, cînd au adoptat ritul bizantin. Astăzi redactarea 
greacă se oficiază numai în unele biserici ortodoxe de limba greacă, 
o singură dată pe an şi anume la 23 oct. (ziua Sfîntului Iacob) sau în 
duminica cea mai apropiată de aceasta dată ; iar la Ierusalim se oficiază 
şi în prima duminică după Crăciun, cînd se face pomenire şi de Sfîntul 
Iacob cel mic, între rudele apropiate ale Mîntuitorului. 

Manuscrisele în care s-a păstrat textul grecesc al acestei Liturghii 
(cele mai vechi din secolele X — XII) ne transmit însă o formă evoluată, 
cu dezvoltări care reprezintă influenţe ale Liturghiilor mai noi, deri- 
vate din ea {mai ales cele bizantine) 10 . Iată, pe scurt, rînduiala acestei 
Liturghii, aşa cum se săvîrşeşte ea la greci : 

După pregătirea Darurilor la iproscomidiar, preotul, stînd în faţa Sfintei Mese 
şi uşile împărăteşti fiind închise, zice în taină o rugăciune pentru iertarea păca- 
telor. Apoi deschide uşile împărăteşti şi rosteşte, cu voce tare, o formulă doxolo- 
gică în cinstea Sfintei Treimi (oare serveşte ca formulă de binecuvântare pentru 
începutul slujbei), apoi o rugăciune pentru Biserică şi o a treia rugăciune pentru 
cădire. Cădeşte Sfinte Masă, dă Sfânta Evanghelie diaconului şi fac amîndoi voho- 
dul cu Evanghelia, clătind Împreună imnul «Unule-Năsout...» ; lasă Sfînta Evan- 
ghelie pe amvonul din mijlocul bisericii şi se întorc în altar ; preotul zice in 
taină o nouă rugăciune (a intrării şi a trisaghionului), iar diaconul, cu faţa spre 
credincioşi, zice o ectenie scurtă. Urmează trisaghionul («Sfinte Dumnezeule...») şi 
citirea Apostolului, îm timp ce diaconul cădeşte, iar preotul zice în taină o rugă- 
ciune a cădirii. Diaconul zice o a doua ectenie (asemănătoare cu ectenia întreită 
şi cu ectenia de la Litie din ritul bizantin), în timp ce preotul zice în taină rugă- 
ciunea Evangheliei (aceeaşi din ritul ortodox). Diaconul citeşte apoi Evanghelia, 
preotul predică de pe amvonul din mijlocul bisericii, apoi se întoarce în altar, 
unde zice în taină o nouă rugăciune a Evangheliei, în timp ce diaconul zice a treia 
ectenie, mai lungă, care cuprinde şi ectenia de cerere din ritul bizantin; după 
ecfonisul acesteia, asemănător cu cel dinaintea Heruvicului din ritul bizantin, dia- 
conul rosteşte o formulă care aminteşte evacuarea catehumenilor de odinioară din 
biserică. Credincioşii cîntă apoi heruvicul «Să tacă tot trupul...» (care la noi se cîntă 
la Liturghia Sfîntului Vasile din Sîmbăta Patimilor), în timp ce diaconul cu preotul 
fac, în tăcere, vohodul mare, aduoînd Darurile de la proscomidiar la Sfînta Masă ; 
în faţa Sfintelor Uşi, la intrarea în altar, se întrerupe cântarea Heruvicului şi 
preotul rosteşte cu voce tare rugăciunea punerii-iînainte a Darurilor (cea de la 

10. Ediţii şi traduceri ale textului grecesc : EL, p. 31 — 68 ; Hrisostom Papadopulos, 
Dumnezeiasca Liturghie a Siintului Iacob, fratele Domnului, ed Vll-a, Atena 1959, ed. 
X-a, 1976; La Liturgie de Saint Jacques. Edition critique du texte grec, trad. latine, 
par Ch. Mercier, Paris, 1946 (Col. «Patrologia Orientalis»). — Trad. rom. de T. Tar- 
navschi, în rev. «Candela» (Cernăuţi), an. 1892, p. 328—335 ; 391 — 402 ; 455—466. Alta, 
mai nouă, publicată de Pr. Alex. Ionescu, în rev. GB, an. 1963, nr. 7—8, p. 663—682. 

proscomidie din ritul bizantin : «Dumnezeule, Dumnezeule, Cela ce pe plinea cea 
cerească...»). După depunerea Darurilor pe Sfânta Masă preotul le cădeşte, zicînd 
în taină o rugăciune a cădirii. Se rosteşte Simbolul credinţei, preotul zice în taină 
rugăciunea păcii şi se face sărutarea păcii ; preotul zice, din nou, o rugăciune a 
plecării capetelor, după care urmează un fel de dialog între preot şi diacon, aipoi 
între clerici şi credincioşi pentru binecuvîntarea reciprocă, necesară ca pregătire 
pentru săvîişirea Jertfei, asemănător cu dialogul dintre preot şi diacon de după in- 
trarea cu Darurile, din Liturghierul ortodox. Diaconul rosteşte apoi o lungă ectenie 
mare (mult mai frumoasă şi mai cuprinzătoare decît cea din ritul bizantin), în 
timpul căreia preotul citeşte în taină patru rugăciuni deosebite şi consecutive, 
dintre care a treia este rugăciunea punerii-înainte a Darurilor, de după vohodul 
mare, din Liturghia bizantină a Sfîntului Vasile. Urmează apoi formulele introduc- 
tive la anaioră, inclusiv dialogul prefeţei, cu unele mici variante verbale faţă de 
cele corespunzătoare din ritul bizantin. Preotul începe apoi să citească în taină 
marea Rugăciune a Sfintei Jertfe (anafoiâ), întreruptă de aceleaşi ecfonise şi răs- 
punsuri ale credincioşilor ca şi în ritul bizantin, dar cu o participare mai largă a aces- 
teia. Textul anaioralei seamănă mai mult cu al anaforalei din Liturghia bizan- 
tină a Sfîntului Vasile, mai ales în partea finală (dipticele), unde rugăciunile de 
mijlocire încap cu pomenirea celor vii şi continuă cu pomenirea morţilor, deci 
invers decît în ritul bizantin. 

Urmează o ectenie diaconală, rugăciunea domnească, apoi rugăciunile, formu- 
lele şi riturile pregătitoare pentru împărtăşire, asemănătoare cu cele din ritul bi- 
zantin : frkigerea Sfîntului Trup, plinirea potirului, turnarea apei calde, încă o ru- 
găciune pregătitoare, apoi împărtăşirea clericilor şi a credincioşilor, un imn de 
mulţumire al poporului pentru împărtăşire (rezumat al celui corespunzător din Li- 
turghia noastră), o rugăciune a cădirii Darurilor, ectenia zisă de diacon, rugă- 
ciunea plecării capetelor zisă de preot în taină, apoi o rugăciune a amvonului, 
rostită de preot de pe amvonul din mijlocul bisericii ; diaconul rosteşte formula 
de concediere: «Mergeţi cu pace!», iar preotul, din altar, încheie ou o scurtă 
formulă de binecuvântare, zisă în taină («S-a binecuvîntat Dumnezeu, Cel ce ne 
binecuvântează şi ne sfinţeşte pe noi prin împărtăşirea Sfintelor şi Preacuratelor 
Sale Taine, acum şi pururea şi in vecii vecilor, amin!»). 

Precum am văzut, din Liturghia Sfîntului Iacob derivă toate Litur- 
ghiile folosite azi în diferitele Biserici răsăritene, calcedoniene şi ne- 
calcedoniene, şi anume : 

a) Liturghiile din uzul sirienilor iacobiţi (sirienii de vest) ; 

b) Liturghiile bizantine (Liturghia Sfîntului Vasile şi Liturghia Sfîn- 
tului Ioan) ; 

c) Liturghia Bisericii' armene şi 

d) Liturghiile sirienilor orientali (persanii nestorieni), numite une- 
ori şi Liturghii de rit chaldeian. 

a) Sirienii de vest (iacobiţi), din fostul patriarhat., al Antiohiei şi 
cel al Ierusalimului, despărţiţi de restul Bisericii după sinodul din 
Calcedon (451), au păstrat în uzul lor numai vers/unea siriacă a Litur- 
ghiei Sfîntului Iacob, pe care o folosesc şi azi ca Liturghie normală, 
tot în siriaca veche (azi o limbă moartă), introducînd însă unele par- 
ticularităţi caracteristice doctrinei lor (ca, de exemplu, adaosul «Cel 
ce Te-ai răstignit pentru noi» din textul Trisaghionului) ", Liturghia 
siriacă a Sfîntului Iacob se întrebuinţează şi la sirienii răsăriteni din 



11. Edit. în trad. engl. în EL, p. 69—110. Vezi şi A. Rucker, D/e syrische Jako- 
busanaphora nach der Rezension des Jakob(h) von Edessa. Mit dem griechischen 
Paralleltext, Munster im W. 1923 (Liturgiegeschicht. Quellen u. Forschungen, 4). 

Malabar (India) 12 , precum şi la maroniţii din Liban (uniţi cu Roma), 
care au primit însă multe influenţe latine. 

Precum am văzut, deoarece în Biserica veche textul rugăciunii 
principale din Liturghie, pentru sfinţirea Darurilor (anaforaua sau ru- 
găciunea Sfintei Jertfe), era improvizat de fiecare din ierarhii mai im- 
portanţi, a existat în Răsărit un mare număr de anaforale euharistice. 
Biserica sirienilor de vest (iacobiţi) a păstrat pînă astăzi cele mai 
multe dintre acestea, şi anume^ anaforale întrebuinţate în trecut de 
sirienii iacobiţi, compuse de corifeii lor sau atribuite unora dintre 
Sfinţii Apostoli şi Sfinţii Părinţi. Azi numai o parte dintre ele se în- 
trebuinţează în diferite ocazii ca piese de schimb care se adaptează 
la rînduiala fixă a vechii Liturghii a Sfîntului Iacob 13 . 

Există şi o Liturghie a Darurilor mai înainte sfinţite pentru uzul 
sirienilor iacobiţi, cu o formulă de epicleză adresată Mîntuitorului 14 . 

b) Despre Liturghiile bizantine, derivate din Liturghia Sfîntului 
Iacob, vom vorbi mai pe larg în capitolele următoare. 

c) Biserica armeană întrebuinţează o singură Liturghie, numi<tă 
uneori a Sfîntului Grigore Luminătorul (apostolul armenilor) şi folosită 
azi atît de armenii gregorieni cit şi de cei uniţi 15 . Ea derivă direct din 
Liturghia Sfîntului Iacob, aşa cum se localizase aceasta în secolul IV 
în părţile Capadociei, de unde au venit primii misionari evangheliza- 
tori ai armenilor, şi poate fi considerată ca reprezentînd un stadiu 
mai vechi al Liturghiei bizantine, de la care a şi primit, de altfel, unele 
influenţe, în afară de cele latine primite începînd din timpul crucia- 
delor. 

Specific ritului liturgic armean este întrebuinţarea azimei (care 
nu este o influenţă catolică) şi excluderea apei de la pregătirea Sfintei 
Euharistii. Biserica armeană este, de asemenea, singura Biserică ori- 
entală care nu foloseşte anaforale de schimb în formularul Liturghiei. 

12. O trad. rom. a acesteia a publicat Pr. Alex. Ionescu, în rev. GB, an. 1963, 
nr. 5 — 6, p. 442 — 467. Trad. germană şi studiu de Joh. Madey u. G. Vavanikunnel, 
Qurbana. Die Eucharistieleier der Thpmaschristen Indiens, Paderbonn, 1968, p. 115 ş.u. 

13. Edit. în LOC, voi. II, şi de A. Rucker, A. Raes, H. W. Codiington, ş.a. : 
Anaphome syriacae, quotquot in codicibus adhuc repertae sunt..., editae et latine 
versae, Romae. (Pontif. Inst. Orient. St/ud.), t. I, fasc. 1 în 1939, fasc. IV în 1940 
(Liturghia Sfântului Ioan Hrisostom). 

14. Edit. de H. W. Codrington, The syrian liturgies oi tbe Presanctiiied, în «The 
Journal of theological Studies», an. 4 (1902—1903), p. 69—100 şi an. 5 (1903—1904), 
p. 369—377, 535—545. 

15. Tradusă şi în rom. de mai multe ori. Vezi, de ex. : ed. lui V. Mestugean, 
Slînta Liturghie a Bisericii armene, Bucureşti, 1937 (text armean şi trad. rom.). Cea 
mai bună trad. rom., însoţită de studiu introd. şi aparat critic, Ia Arhiim. Zareh Ba- 
rpnian, • Liturghia Bisericii Armene în cadrul celorlalte rituri liturgice răsăritene, 
Bucureşti, 1975. 

d) Sirienii răsăriteni sau nestorienii persani (chaldeeni) din Iran 
(Persia de altădată), Curdistan şi Malabar i(în sudul Indiei) şi chaldeenii 
uniţi (numiţi şi creştini de rit chaldean) întrebuinţează azi o variantă 
a vechii Liturghii siriene a Sfîntului Iacob, cu unele particularităţi 
specifice Bisericilor nestoriene, şi numită Liturghia Sfinţilor Apostoli 
Addai şi Mari) (Maris), întemeietorii bisericii din Edesa şi Seleucia 
(Addai e Tadeu, unul din cei 70 de ucenici, iar Marij e discipolul 
lui) 16 . Ea se foloseşte tot în limba siriacă veche. 

Pe lingă anaforaua proprie acestei Liturghii, nestorienii mai folo- 
sesc încă două din vechile anaforale liturgice răsăritene, ca piese de 
schimb, şi anume : anaforaua lui Teodor Interpretul (adică Exegetul 
sau Tilcuitorul = Teodor de Mopsuestia 1 428), care e întrebuinţată 
în duminicile dintre ajunul Crăciunului şi Florii, şi anaforaua lui Nes- 
torie, întrebuinţată la cinci sărbători pe an. 

între alte vestigii de adîncă vechime, care o apropie de tipul si- 
rian primitiv din cartea a opta a Constituţiilor apostolice, Liturghia 
nestoriană păstrează în rînduiala ei patru lecturi biblice, dintre care 
una sau două din Vechiul Testament : Lege şi Profeţi, care se menţin 
şi în ritul sirienilor de vest sau iacobiţi. 

Caracteristice ritului nestorian sînt : frămîntarea şi coacerea de 
către clerici a pîinii dospite întrebuinţate la Liturghie, care alcătu- 
ieşte o parte a Proscomidiei, apoi lipsa din textul anaforalei a cu- 
vintelor Mîntuitorului de la Cină («Luaţi, mîncaţi...» etc.) şi aşezarea 
dipticelor înainte de epicleză 17 . 

4. Liturghia Sfîntului Marcu şi Liturghiile derivate din ea 
(Ritul liturgic alexandrin sau Liturghiile de tip egiptean) 

Formularul liturgic originar şi clasic, întrebuinţat de Biserica Egip- 
tului, a fost cunoscut sub numele de Liturghia Sfîntului Marcu, deoa- 
rece tradiţia atribuie acestui sfînt evanghelist activitatea de evanghe- 
lizare a Egiptului. Documentele care ne-au transmis formele ei cele 
mâi vechi, cunoscute pînă acum, sînt : 



_ 16. După o tradiţie nestoriană, fixarea definitivă a textului acestei Liturghii 
m forma transmisa pînă azi, se datoreste patriarhului nestorian Jestuyab III ne la 
începutul secolului VII. 1 ' ^ 

17. Liturghiile nestoriene au fost editate, în trad. lat., în LOC, voi II Trad 
engl. în EL, p. 247 ş.u. Trad. rom. de T. Tarnavschi, în rev. «Candela» an 1892' 
p. 617-621, 669-682 şi 683-686. Trad. germ. şi studiu de Joh. mE^u G V™ 
mkunnel, ap. cit., p. 12 ş.u. 



192 SPlNTA LITURGHIE 

a) Anaforaua din Evhologhiul lui Serapion, episcop de Thmiiis 
(sec. IV) 18 , care se caracterizează prin aceea că, la epicleză, se cere 
coborîrea Cuvîntului (6 Xoţoî) pentru prefacerea Darurilor ; . 

b) Fragmentul de anafora egipteană din secolele VI — VII, scris 
pe un papirus descoperit între ruinele unei mînăstiri copte de la Dâr- 
Ralyzeh 19 . 

c) Liturghia descrisă în aşa numita Rînduială bisericească egip- 
teană, care, precum am spus, nu e altceva decît o traducere (prelu- 
crare) a lucrării Tradiţia apostolică a preotului Ipolit din Roma (sec. 
III) 20 ,■ dar nu toţi liturgiştii o consideră o sursă pentru reconstituirea 
vechii liturghii egiptene. 

Pînă în secolul V, Liturghia Sfîntului Marcu a circulat în tot Egip- 
tul în limba greacă. .Redactarea greacă a rămas mai departe în între- 
buinţarea ortodocşilor pînă în secolele XII — XIII, cînd a fost înlo- 
cuită la ei cu Liturghiile bizantine, din partea cărora primise de altfel 
încă mai dinainte multe influenţe (ca de exemplu : un rit sumar al 
proscomidiei la început, ritul vohodului mare, imnul «Unule-Născut» 
şi Heruvicul). 

După ce însă copţii (populaţia indigenă a Egiptului) s-au despăr- 
ţit de Biserica de Constantinopol, adoptînd monofizitismul (451), ei 
şi-au tradus şi Liturghia în limba lor naţională (coptă), punînd-o toto- 
dată sub numele Sfîntului Chirii al Alexandriei. 

Această versiune coptă (Liturghia Sfîntului Chirii) a păstrat mai 
bine cadrul primitiv al Liturghiei egiptene, deşi a primit şi ea multe 
influenţe bizantine (limba coptă şi anume dialectul ei bohairic se păs- 
trează încă în serviciul liturgic, pe cînd în uzul civil a fost înlocuită 
cu araba). Versiunea coptă a Liturghiei -Sfîntului Marcu păstrează însă 
şi unele expresii în limba greacă, ca : Kopie eXeyjoov, Elp^v7j ităot (scrise 
cu caractere copte). Anaforaua acestei Liturghii se întrebuinţează azi 
la copţi în timpul Postului Mare, în postul Crăciunului şi la pomenirea 
morţilor 21 . 

In afară de Liturghia zisă a Sfîntului Chirii cu anaforaua ei ori- 
ginală, copţii monofiziţi mai au azi două anaforale de origine mai nouă 
(de tip sirian), dintre care una numită a Sfîntului Vasile, care e ana- 



18. Ed. mai nouă în MELV, p, 59 — 64. 

19. Vezi textul şi coment. din DACL, II, 1881—1895. 

20. Ed. de B. Batte, La Tradition Apostolique de Saint Hyppolyte. Essai de 
reconstitution, Munster-Westfalen, 1963 ; Acelaşi, Hippolyte de Rome, La Tradition 
Apostolique d'apres Ies anciennes versions. Introd., trad. et notes, 2-e ed., Paris, 
1968 (SC, 11 bis). 

21. Edit. de A. Rucker, Die Anaphpra des Patriarchen Kyn'/los vo>n Alexandreia 
(Denkmăler altarmenischer Messliturgiej 4), în rev. OC, 31 (1927), 143 — 157. 

foraua normală a copţilor, fiind întrebuinţată în cea mai mare parte 
a anului, şi alta numită a Sfmtului Grigore (de Nazianz), întrebuinţată 
la sărbătorile Mîntuitorului şi în ocazii mai solemne. Amîndouă se în- 
trebuinţează în limba coptă, dar există şi redactări ale lor în limba 
greacă, din care au fost traduse 22 . 

Din ritul alexandrin derivă şi Liturghia Bisericii etiopiene sau abi- 
sinie.ie, oficiată în vechea limbă etiopiana (dialectul gheez). Ea este nu- 
mită Liturghia celor 12 Apostoli, care nu e în fond decît o traducere 
etiopiana şi prelucrare mai dezvoltată a Liturghiei copte a Sfînlului 
Chirii. Există şi 14 anaforale de schimb, traduse după cele ale cop- 
ţilor şi ale iacobitilor sirieni şi atribuite la diferiţi autori, ca de exem- 
plu : anaforaua Domnului nostru Iisus Hristos, anaforaua Sfintei 
Fecioare Măria, anaforaua Sfîntului Ioan — fiul tunetului (Evanghe- 
listul), anaforaua Sfmtului Atanasie, anaforaua lui Dioscur ş.a. 2S . 
Toate sînt însă de origine mai nouă (unii le socotesc abia din sec. 
XIII sau după această dată). 

Particularităţile principale ale Liturghiilor de rit alexandrin (copte 
şi etiopiene) sînt : 

a) La Liturghia catehumenilor se fac patru lecturi din Noul Tes- 
tament şi anume ; prima din epistolele Sfîntului Apostol Pavel, a doua 
din epistolele soborniceşti, a treia din Fapte şi a patra din Sfintele 
Evanghelii. 

b) Epicleza (formula de invocare a Sfîntului Duh pentru sfinţirea 
Darurilor), care în liturghiile grupului antiohian e aşezată după anam- 
neză, în liturghiile ritului alexandrin este împărţită în două formule, 
dintre care una înaiuţe de cuvintele Mîntuitorului de la Cină, iar alta 
după anamneză. 

c) Rugăciunea de mijlocire generală pentru Biserică (diptice) e 
aşezată nu după epicleza, ca în ritul bizantin şi antiohian, ci mult 
înaintea ei şi anume chiar în cursul rugăciunii euharistice de la în. 
ceputul anaforalei (Prefaţa) 24 . 



22. Ambele editate în 1. coptă şi trad. lat. în CLEU, t. VII, (Romae 1754), 
p. 45—133. Trad. lat. reed. în LOC, voi. I, p. 57—115; Vezi şi J. Doresse et E. Lanne, 
Un temoin archaîque copte de Saint Basile, Louvain, 1960; E. Hammerschmidt, 
Die Koptische Gregoriosanaphora, Berlin, 1957. Există şi ediţii oficiale pentru ser- 
viciul bisericesc, ale Liiturgiilor copte. 

23. Editate începînd din secolul XVI. Există şi ediţii oficiale, recente, în 1. abi- 
siniană şi trad. engl. 

24. Mai pe larg despre Liturghiile monofiziţilor şi nestorienilor răsăriteni, vezi 
studiul nostru Cultul Bisericilor creştine vechi din Orient. Liturghiile riluiUoc^orien- 
{ale, în rev. «Ortodoxia», an. 1965, nr. 1, p. «3—131 şi v. Trembelas, Riturile litur- 
gice ale Egiptului şi ale Răsăritului (în grec), Atena, 1961. 

13 — Liturgica specială 



f. Ritul liturgic primitiv, uniform, al Bisericii iuruv. din sec. I — III 

■aţi peste tot ca rlnduială şi plan general, dar cu rugăciuni improvizate) 

